Bjørkedalseidet
Store norske leksikon,Geografi,Norges geografi,Møre og Romsdal,Volda
Bjørkedalseidet er en fjellovergang på den gamle postveien fra 1778 mellom Volda på Sunnmøre og Eid i Stad kommune i Nordfjord, med en passhøyde på cirka 420 meter over havet, øverst i Hjelmelandsdalen i Stad kommune.
Bjørkedalsgrenda ved Bjørkedalsvatnet, som i 2015 hadde 138 innbyggere, er kjent for sine båtbyggingstradisjoner som strekker seg tusen år tilbake i tid. Grenda er særlig kjent for bygging av sunnmørsåttringen. I nyere tid er blant annet fullskalakopier av Gokstadskipet og Osebergskipet bygget her, likeledes Ragnar Thorseths «Saga Siglar». Sentrum for båtbyggervirksomheten er Søndre Bjørkedal, 5 kilometer fra fjorden. Her finnes det et båtmuseum.Inntil 2012 gikk E 39 gjennom Stigedalen på grensen mellom Volda og Eid, øst for den gamle postveien. E 39 går nå mellom Volda og Grodås i Hornindal via Kvivsvegen, og den gamle E 39 har nå betegnelsen riksvei 651 mellom Folkestad i Volda og Hjelle i Eid. Kart  Les mer i Store norske leksikon Volda Møre og Romsdal